ΓΡΑΠΤΗ ΕΡΩΤΗΣΗ E-2078/99

υποβολή: Mary Banotti (PPE-DE) προς την Επιτροπή

(12 Νοεμβρίου 1999)

Θέμα: Κίνητρα για τη χρήση ποδηλάτων

Θα μπορούσε άραγε η Επιτροπή να με ενημερώσει σχετικά με τα κίνητρα, τα προγράμματα ή γενικές κατευθύνσεις πουφίστανται, εάνφίστανται, για την ενθάρρυνση της χρήσης ποδηλάτων για τους εργαζομένους στο δημόσιο τομέα συγκεκριμένα ή και για τους εργαζομένους στον ιδιωτικό τομέα;

Τελεί η Επιτροπή εν γνώσει του γεγονότος ότι ορισμένες κρατικές επιχειρήσεις ενθαρρύνουν, με την παροχή οικονομικών κινήτρων, την απόκτηση και χρήση ιδιωτικού οχήματος, ενώ παρόμοια κίνητρα δεν προσφέρονται στους ποδηλάτες;

Θα μπορούσε η Επιτροπή να μου αναφέρει εάνφίστανται προτάσεις για τη διερεύνηση της παροχής κινήτρων για τη χρήση του ποδηλάτου με την πρόβλεψη, π.χ., επιδόματος κινήσεως στα ταξίδια που έχουν σχέση με την εργασία;

Απάντηση της κας de Palacio εξ ονόματος της Επιτροπής

(20 Δεκεμβρίου 1999)

Η Επιτροπή συμφωνεί απόλυτα με τον καθοριστικό ρόλο που καλούνται να διαδραματίσουν οι εργοδότες κατά την προαγωγή της αειφόρου κινητικότητας ενθαρρύνοντας το προσωπικό να χρησιμοποιεί περισσότερο τις εναλλακτικές δυνατότητας που προσφέρονται αντί των ιδιωτικών αυτοκινήτων όπως η πεζοπορία, η κυκλοφορία με ποδήλατο, τα μέσα μαζικών μεταφορών και η επιμερισμένη χρήση ιδιωτικών οχημάτων(1).

Σύμφωνα με την αρχή της επικουρικότητας, οι αρχές και η εργοδοσία στα κράτη μέλη θα πρέπει να πρωτοπορήσουν σε θέματα τοπικών και περιφερειακών μεταφορών. Ως εκ τούτου, η Κοινότητα δεν έχειιοθετήσει κίνητρα, προγράμματα ή κατευθυντήριες γραμμές για το θέμα αυτό.

Η Επιτροπή επί του παρόντος δεν διαθέτει στοιχεία που θα της επέτρεπαν να απαντήσει στις ερωτήσεις του Αξιοτίμου Μέλους του Κοινοβουλίου. Ωστόσο, έχει αρχίσει ήδη δύο έργα που αναμένεται να παράσχουν ανάλογες πληροφορίες μελλοντικά. Πρόσφατα ζήτησε την εκτέλεση μελέτης σχετικά με «τις ρηξικέλευθες μορφές τελών και φορολογίαςπέρ των δημόσιων μέσων μαζικής μεταφοράς και τα αποτρεπτικά φορολογικά κίνητρα για την καθημερινή μεταφορά εργαζομένων». Η μελέτη αυτή αναμένεται να ολοκληρωθεί την άνοιξη του 2000. Θα συνοψίζει τον τρόπο με τον οποίο τα συστήματα των κρατών μελών επηρεάζουν τα κίνητρα των πολιτών κατά την επιλογή διαφορετικών μορφών μεταφοράς προς στην εργασία και ποιοι είναι οι τρόποι με τους οποίους η εργοδοσία θα μπορούσε να συμβάλει σχετικά στις αντίστοιχες μεταφορικές ρυθμίσεις συμπεριλαμβανομένης της χρήσης του ποδηλάτου. Από κοινού με έξι κράτη μέλη, η Επιτροπή δημιούργησε την ευρωπαϊκή πλατφόρμα για τη διαχείριση της κινητικότητας (EPOMM). Η πλατφόρμα αυτή μεριμνά για τον επιμερισμό των καλών πρακτικών στον τομέα της ενθάρρυνσης εκ μέρους δημοσίων και ιδιωτικών οργανισμών των αειφόρων μεταφορικών συνηθειών μεταξύ των εργαζομένων και των επισκεπτών. Οι ανάλογες πληροφορίες θα παρασχεθούν μέσω του Διαδικτύου.

Προκειμένου να κατανοήσουν οι μεταφορικές αρχές, οι φορείς λειτουργίας και οι ομάδες χρηστών την καλή πρακτική σε τοπικό και περιφερειακό επίπεδο μεταφορών, η Επιτροπή χρηματοδοτεί επίσης την Ευρωπαϊκή Υπηρεσία Ενημέρωσης για τις Τοπικές Μεταφορές (Eltis) (www.eltis.org). Ηπηρεσία αυτή

περιλαμβάνει περισσότερες από τριακόσιες περιπτωσιολογικές μελέτες, πολλές εκ των οποίων όπως η ποδηλατική στρατηγική του Ελσίνκι και η λέσχη του Νότιγχαμ για τον σχεδιασμό της καθημερινής μετακίνησης προς και από την εργασία ασχολούνται με πρωτοβουλίες που έχουν ως στόχο την προαγωγή της ποδηλασίας ως μέσου μεταφοράς προς και από την εργασία.

Η Επιτροπή πρόσφατα δημοσίευσε το εγχειρίδιο «Ποδηλασία: το μέλλον για τα μικρά και τα μεγάλα αστικά κέντρα»(2). Η δημοσίευση αυτή για τους αρμοδίους λήψης αποφάσεων σε τοπικό επίπεδο παρουσιάζει διάφορα παραδείγματα καλής πρακτικής στον τομέα της προαγωγής της ποδηλασίας καιπογραμμίζει τα πλεονεκτήματα που συνεπάγεται η προαγωγή του ποδηλάτου για τον επιχειρηματικό κόσμο.

Η Επιτροπήπό την ιδιότητα του εργοδότη προάγει, μέσω της πολιτικής οικολογικής εσωτερικής διαχείρισης («green housekeeping») του 1997, τη χρήση αειφόρων μορφών μεταφοράς αντί των ιδιωτικών οχημάτων. Τμήμα της πολιτικής αυτής αποτελούν η δημιουργία χώρων στάθμευσης ποδηλάτων στα γκαράζ του προσωπικού και η χάραξη εσωτερικών ποδηλατικών διαδρομών που συνεπάγονται μείωση των αντιστοίχων χώρων στάθμευσης για τα οχήματα. Μέχρι σήμερα έχουν απδοθεί 250 ανάλογοι χώροι.

(1) Βλ. κοινοποίηση «Ανάπτυξη του δικτύου των πολιτών»: COM(98)431 τελικό.

(2) ISBN: 92-828-5725-5 Αριθ. καταλόγου: CR-17-98-693-FR-C.